rejauldu/bengali-wikipedia huggingface dataset:
জবই নদী বা জবই বিল বা জবাই বিল বাংলাদেশের উত্তরাঞ্চলের একটি বৃহৎ বিল। বিলটি নওগাঁ জেলার সাপাহার উপজেলায় অবস্থিত। সরকারি হিসেবে বিলটি ৯৯০ একর বা ৪ বর্গকিলোমিটার এলাকাজুড়ে অবস্থিত। বিলের পাশেই পূনর্ভবা নদী অবস্থিত।  নামকরণ এ বিলের আসল নাম হচ্ছে ডমরইল বিল এবং মাহিল বিল যা ৪নং আইহাই ইউনিয়ানের অন্তর্গত পাহাড়ীপুকুর ব্রিজ দুটিকে পৃথক করেছে। পাহাড়ীপুকুর ব্রিজের উত্তর পার্শ্বে ডমরইল বিল এবং দক্ষিণ পার্শ্বে মাহিল বিল। জবই বিল নামে কোন বিলের অস্তিত্ব ছিল না। জবই বিল নামকরণের একটি কারণ হচ্ছে সাপাহার উপজেলার অধিকাংশ লোক জবই গ্রামের পথ বেয়ে এই ডমরইল বিলে যেতে হয় সেই সূত্র ধরে এই বিলের নাম জবই বলে ডাকে।  অবস্থান জবই বিল নওগাঁ জেলার সীমান্তবর্তী সাপাহার উপজেলায় অবস্থিত। উপজেলা সদর থেকে ৮ কিলোমিটার দূরে শিরন্টি, গোয়ালা, আইহাই ও পাতাড়ী নামক ৪ টি  ইউনিয়নের মধ্য দিয়ে বিলটি প্রবাহিত।  আইহাই ইউনিয়ানের পাহাড়ীপুকুর, মংরইল ও মাইলডাঙ্গা গ্রামের মাঝে জবাই বিলের মূল কেন্দ্রবিন্দু। বিলের দক্ষিণ পার্শ্বে পাহাড়ীপুকুর, পশ্চিমে মংরইল, পূর্ব পার্শ্বে মাইলডাঙ্গা।  মৎস্য সম্পদ এই ডমরইল বিলে ৯০ এর দশকে বিপুল পরিমানে বিভিন্ন প্রজাতির মাছ পাওয়া যেত এবং শীতকালে বিভিন্ন প্রজাতির পাখি ভিড় জমাতো যা মনোমুগ্ধকর পরিবেশ সৃষ্টি করত। কিন্তু কিছু অসাধু পাখি শিকারির কারণে আজ সে সকল অতিথি পাখি এখন তেমন ভাবে দেখা যায় না। এবং কিছু প্রজাতীর মাছ ও বিলুপ্ত প্রায়। বর্তমানে সরকারি ব্যবস্থাপনায় ডমরইল বিলে ২ টি মাছের অভায় আশ্রম স্থাপন করা হয়েছে। সেটিকে আমরা আঞ্চলিক ভাবে বলে থাকি  মাছের কাঠা। এটি উপজেলা মৎস্য অফিস নিয়ন্ত্রণ করে থাকে বর্তমানে সরকার মৎস চাষ  করছে। এই ডমরইল বিলে ৯০ দশকের পূর্বে যখন বিলে হাটু পানি থাকত তখন দিন তারিখ নির্ধারণ করে বিলে মাছ ধরা (বাহান) হতে।   অতিথি পাখির অভয়ারণ্য  জবই বিলে অতিথি পাখিদের পর্যাপ্ত খাবার থাকায় প্রতি বছর শীতের মৌসুমে ঝাঁকে ঝাঁকে অতিথি পাখির আগমন ঘটে। রাজহাঁস, শামুকখোল, চাহা, সাদা বক, কক, বালিহাঁস, পাতি সরালীসহ জানা-অজানা বিভিন্ন প্রজাতির পাখি আসে এই বিলে। পাখিদের কিচিরমিচির কলতানে সব সময় মুখরিত থাকে বিল। বিল ছাড়াও পার্শ্ববর্তী পূনর্ভবা নদী এলাকাতে অসংখ্য অতিথির আগমন ঘটে। বিলের ছোট ছোট মাছ, পোকা-মাকড় এবং শামুকই মূলত অতিথি পাখিদের প্রধান খাদ্য।  অতিথি পাখি ছাড়াও সারা বছর দেশি প্রজাতির পাখিরা বসবাস করে।   তথ্যসূত্র   বিষয়শ্রেণী:নওগাঁ জেলার দর্শনীয় স্থান বিষয়শ্রেণী:বাংলাদেশের জলাভূমি
মর্যাদা একটি বাংলা চলচ্চিত্র যেটি দিগম্বর চট্টোপাধ্যায় পরিচালনা করেন। এই চলচ্চিত্রটি ১৫ ডিসেম্বর ১৯৫০ সালে ভবানী কলামন্দির লিমিটেডের ব্যানারে মুক্তি পেয়েছিল। এই চলচ্চিত্রটি বাঙালি অভিনেতা উত্তম কুমার এবং বিভু ভট্টাচার্যের তৃতীয় এবং প্রথম চলচ্চিত্র ছিল।  কাহিনী  শ্রেষ্ঠাংশে  উত্তম কুমার  পাহাড়ী সান্যাল  কমল মিত্র  জীবন বোস  স্মৃতিরেখা বিশ্বাস  নৃপতি চট্টোপাধ্যায়  নবদ্বীপ হালদার  বিভু ভট্টাচার্য  হরিধন মুখোপাধ্যায়  সন্তোষ সিনহা  আশু বোস  তথ্যসূত্র  বহিঃসংযোগ      বিষয়শ্রেণী:১৯৫০-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র
আন-নুখাইলাহ মসজিদ ( ইরাকের আল কিফল শহরের একটি ঐতিহাসিক শিয়া ইসলাম মসজিদ। মসজিদ হল একটি কমপ্লেক্স যাতে রয়েছে যুল কিফল মাজার ()। এই মাজারকে নবী যুল কিফ্‌লের সমাধি বলে মনে করা হয়।   ইতিহাস  কমপ্লেক্সটি মূলত ইহুদিদের জন্য একটি তীর্থস্থান ছিল কারণ এতে ৭ম শতাব্দীতে নির্মিত নবী ইজেকিয়েলের সমাধি রয়েছে। কিছু আখ্যান বিবেচনা করে যে স্থানটির শিকড় রয়েছে নবী আব্রাহামের দ্বারা নির্মিত মাজারে, যা শিয়া ইসলামের দ্বাদশ শাখার বারো ইমামের নবম মুহাম্মদ আল-জাওয়াদের দ্বারা ইমাম আল-মাহদির বর্ণনা দ্বারা নির্দেশিত।مسجد النخيلة التاريخي. مركز التراث البصرة. Retrieved January 11, 2018. ১৩১৬ সালে, ইলখানিদ সুলতান ওলজাইতু সমাধির উপর অভিভাবকত্বের অধিকার অর্জন করেন। তারপর থেকে স্থাপত্য পুনঃনির্মাণ করা হয়, এবং ইসলামিক ঐতিহ্য অনুসারে নতুন নামকরণ করা হয় এবং একটি ইসলামী ধর্মীয় স্থান হিসাবে বিকশিত হয়। মিনার এবং মসজিদ একই সময়ে নির্মিত হয়েছিল।Dhu'l Kifl Shrine. Archnet. Retrieved January 10, 2018. একটি ছোট কক্ষে, এতে ইজেকিয়েলের সঙ্গীদের চারটি সমাধি এবং জিওনিমের সমাধি রয়েছে, সেইসাথে বারুক বেন নেরিয়ার একটি সেনোটাফ রয়েছে।  ২০১৪ সালে, স্থানটি, বিশেষ করে মিনারগুলি, ইরানী কোম্পানি এবং শিয়া সম্প্রদায়ের ওয়াকফ দ্বারা পুনরুদ্ধার করা হয়েছিল, যার খরচ প্রায় ৮০০।মিলিয়ন দিনার।افتتاح منارة مسجد (النخيلة) التاريخي بالقرب من "ضريح الكفل" بعد تأهيلها بكلفة مليار و800 مليون دينار . Al-Mada Press. Retrieved January 11, 2018.   স্থাপত্য  সমাধির অনন্য গম্বুজটির ভিতরে মুকারনা শোভা পাচ্ছে এবং বাইরের দিকে মৌচাকের নকল রয়েছে। প্রাচীরের উপরিভাগ এবং উপরের অংশ অটোমান আমলের পলিক্রোম প্যাটার্ন দিয়ে আঁকা হয়েছে। এটি  উঁচু এবং  ভিত্তির উপর বসে।   আরও দেখুন    ইরাকে ইসলাম   তথ্যসূত্র    গ্রন্থপঞ্জি         বহিঃসংযোগ    আন-নুখাইলাহ মসজিদের অফিসিয়াল ওয়েবসাইট  ইজেকিয়েল মন্দিরের ভিতরে । ব্যাবিলনের ইহুদিরা। সংগৃহীত জানুয়ারী 11, 2018.  বিষয়শ্রেণী:১৪শ শতাব্দীর মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:ইসলামি স্থাপত্য বিষয়শ্রেণী:ইরাকের শিয়া মসজিদ
বাটাটা হার্রা () হল লেবাননের একটি সবজির খাবার। এটি আলু, লাল মরিচ, ধনিয়া, মরিচ এবং রসুন দিয়ে তৈরি এবং জলপাই তেলে একসঙ্গে ভাজা হয়। এটি সাধারণত এককভাবে বা পিটার সঙ্গে পরিবেশন করা যেতে পারে।   ব্যুৎপত্তি  বাটাটা হার্রা শব্দের অনুবাদে "মসলাদার আলু" বোঝায়।  সূত্র  বিষয়শ্রেণী:আরবীয় রন্ধনশৈলী বিষয়শ্রেণী:সিরীয় রন্ধনশৈলী বিষয়শ্রেণী:আলুর পদ বিষয়শ্রেণী:ভূমধ্যসাগরীয় রন্ধনশৈলী বিষয়শ্রেণী:লেবাননি রন্ধনশৈলী বিষয়শ্রেণী:সবজির পদ
মাসসালিকুল জিনান মসজিদ () ডাকার, সেনেগাল-এর একটি বৃহৎ মসজিদ।   ইতিহাস  ২০০০-এর দশকের শুরুতে মসজিদের বর্তমান জমিটি সেনেগালের তৎকালীন রাষ্ট্রপতি আব্দুলায়ে ওয়াদ দান করেছিলেন। এরপর নির্মাণকাজ শুরু হয় এবং প্রায় ১৫ বছর ধরে চলে। সেনেগালের Consortium des Entreprises du Sénégal নির্মাণকাজ সম্পন্ন করে। অবশেষে মসজিদটি ২৭ সেপ্টেম্বর ২০১৯ সালে উদ্বোধন করা হয়।   স্থাপত্য  মসজিদটি ১০,০০০ মি২ এলাকা জুড়ে বিস্তৃত, যা এটিকে পশ্চিম আফ্রিকার বৃহত্তম মসজিদ করে তুলেছে। এর পাঁচটি মিনার রয়েছে যার প্রতিটির উচ্চতা ৮০ মিটার। এছাড়া মসজিদটিতে ৪টি কাঠের গম্বুজ রয়েছে। অভ্যন্তরে একসঙ্গে ১০,০০০ মুসল্লি নামাজ আদায় করতে পারেন এবং মসজিদের আঙিনায় আরও ২০,০০০ মুসল্লির জায়গা রয়েছে। নির্মাণব্যয় ছিল XOF২০ বিলিয়ন।   আরও দেখুন   সেনেগালে ইসলাম   সূত্র
"বেবী জান" পবিত্র ঈদুল ফিতর উপলক্ষে আসন্ন মুক্তিপ্রাপ্ত ভারতীয় রোমান্টিক চলচ্চিত্র ভাইজান এলো রে এর একটি বাংলা গান। গানটি লিখেছেন এবং সঙ্গীত পরিচালনা করেছেন দোলন মৈনাক। গানটিতে দ্বৈতকণ্ঠে গেয়েছেন নাকাশ আজিজ এবং অন্তরা মিত্র। এছাড়াও গানের কথাগুলি সাজিয়েছেন দোলন মৈনাক। গানটিতে ঠোট মিলিয়েছেন বাংলাদেশী সুপারস্টার শাকিব খান এবং টলিউড অভিনেত্রী শ্রাবন্তী চট্টোপাধ্যায় ও পায়েল সরকার গানটিতে আদিল শেখ নির্দেশনা দিয়েছেন এবং রবি রঞ্জন সম্পাদনা করেছেন।  মুক্তিলাভ এবং প্রতিক্রিয়া  ২০১৮ সালের ১২ মে তারিথে ভারতীয় প্রযোজনা সংস্থা এসকে মিউজিক এর ইউটিউব চ্যানেলে গানটি মুক্তি দেওয়া হয়। গানটিতে দ্বৈতকণ্ঠে গেয়েছেন ভারতীয় সঙ্গীতশিল্পী নাকাশ আজিজ এবং অন্তরা মিত্র। গানটিতে ঠোট মিলিয়েছেন বাংলাদেশী সুপারস্টার শাকিব খান এবং টলিউড অভিনেত্রী শ্রাবন্তী চট্টোপাধ্যায় ও পায়েল সরকার। গানটির শুটিং মূলতঃ পশ্চিমবঙ্গ এবং লন্ডনেরে কিছু বিশেষ স্থানে শেষ করা হয়েছে। ভিডিওটি ইউটিউবে ব্যাপকভাবে আলোড়ন সৃষ্টি করে এবং মাত্র ২৪ ঘণ্টার মধ্যে ১ মিলিয়ন (১০ লক্ষ) বার ভিডিওটি দেখে বাংলা ভাষার দ্রুততম কোন গান হিসেবে রেকর্ড সৃষ্টি করে। গানটি শ্রোতাদের নিকট থেকে এবং সমালোচকদের কাছ থেকে প্রশংসা লাভ করে।  আরও দেখুন  তথ্যসূত্র  বহিঃসংযোগ   বেবি জান গানের কথা  বিষয়শ্রেণী:২০১৮-এর গান বিষয়শ্রেণী:চলচ্চিত্রের গান বিষয়শ্রেণী:বাংলা চলচ্চিত্রের গান বিষয়শ্রেণী:ভারতীয় চলচ্চিত্রের গান বিষয়শ্রেণী:বাংলা ভাষার গান বিষয়শ্রেণী:নাকাশ আজিজের গান বিষয়শ্রেণী:অন্তরা মিত্রের গান
মহা নন্দ সিংহ বিহারের একজন ভারতীয় রাজনীতিবিদ এবং বিহার বিধানসভার সদস্য। সিংহ ২০২০ বিহার বিধানসভা নির্বাচনে ভারতের কমিউনিস্ট পার্টি (মার্কসবাদী-লেনিনবাদী) লিবারেশনের সদস্য হয়ে আরওয়াল বিধানসভা কেন্দ্র থেকে জিতেছিলেন। https://www.news18.com/bihar-assembly-elections-2020/maha-nand-singh-arwal-candidate-s04a214c04/   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতের কমিউনিস্ট পার্টি (মার্কসবাদী-লেনিনবাদী) লিবারেশনের রাজনীতিবিদ বিষয়শ্রেণী:বিহার বিধানসভার সদস্য ২০২০-২০২৫ বিষয়শ্রেণী:১৯৬৪-এ জন্ম
"জিনা এবং ইতিবেন " হল মোপুংচুকেটের দুই প্রেমিকের সম্পর্কে একটি আও নাগা লোককথা। তাদের সামাজিক অবস্থানে পার্থক্য ছিল। তাই দুঃখজনকভাবে তাদের বিচ্ছিন্ন হতে হয়েছিল।   পটভূমি  ইতিবেন এবং জিনা দ্বাদশ শতাব্দীতে মোপুংচুকেট গ্রামের বাসিন্দা ছিল। জিনা দরিদ্র ঘরের একজন অপরিশীলিত ছেলে ছিল।  বিপরীতক্রমে ইতিবেন ছিল বুদ্ধিমান এবং সুন্দরী। সে এক ধনী পরিবারের কন্যা ছিল। ইতিবেনের সৌন্দর্য সমগ্র অঞ্চল জুড়ে পরিচিত ছিল এবং অনেক ধনী ও সুদর্শন পুরুষ তাকে বিয়ে করতে চেয়েছিল। কিন্তু ইতিবেন জিনার ভালবাসা এবং আকর্ষণে মোহিত হয়ে গিয়েছিল এবং তারা একে অপরের সাথে অবিচ্ছেদ্য হয়ে ওঠে। সময়ের সাথে সাথে জিনা এবং ইতিবেনের প্রেমের ব্যাপারটি গ্রামবাসীদের কাছে জানা হয়ে যায়। ইতিবেনের বাবা-মায়ের কাছেও বিষয়টি হয়। কিন্তু তারা তাদের সম্পর্কের ঘোর বিরোধী ছিল। তারা জিনার কাছে শর্ত  রেখেছিল যে, সে যদি ইতিবেনকে তার স্ত্রী হিসেবে পেতে চায় তাহলে তাকে যৌতুক হিসেবে অর্থ দিতে হবে। জিনা যৌতুকের জন্য অর্থের ব্যবস্থা করা শুরু করে। কিন্তু অর্থ যোগাড় হবার আগেই, টেনিউর নামে আরেকজন ধনী এবং সুদর্শন ব্যক্তি যৌতুক নিয়ে আসে এবং ইতিবেনকে তার সাথে বিয়ে দিয়ে দেওয়া হয়। বিয়ের পরেও জিনার প্রতি ইতিবেনের আকর্ষণ কমেনি এবং জিনা গোপনে মাঠে ইতিবেনের সঙ্গে দেখা করতে যেত। একদিন, যখন জিনা এবং ইতিবেন মাঠে একসাথে ছিল, তখন টেনিউর তাদের হাতেনাতে ধরে ফেলে এবং ইতিবেনকে প্রচণ্ডভাবে প্রহার করে। প্রহারের ফলে ইতিবেন জ্ঞান হারায়। সে প্রচণ্ড অসুস্থ বোধ করে এবং তার অবস্থা আরও খারাপের দিকে যায়। জিনা রাতের পর রাত গোপনে তার সাথে থাকত এবং তাকে সান্ত্বনা দেওয়ার যথাসাধ্য চেষ্টা করত। যাইহোক, অবশেষে ইতিবেন মারা যায়। জিনা এতটাই হতাশ এবং অসহায় হয়ে পড়েছিল যে সেও অসুস্থ হয়ে পড়ে। তার আর রোগমুক্তি হয়নি এবং অবশেষে এই অসুস্থতার কারণে তারও মৃত্যু ঘটে। তাদের মৃত্যুর আগে, প্রেমিকরা একে অপরকে অধোভূবনে আবার দেখা করার প্রতিশ্রুতি দিয়েছিল।  মৃত্যুর পরই ইতিবেন ও জিনার প্রেম মিলিত হয়।   সাংস্কৃতিক উত্তরাধিকার    মঞ্চ এবং সাঙ্গীতিক থিয়েটার  এই লোককথাটি অনেক মঞ্চ নাটকে রূপান্তরিত হয়েছে।   সাহিত্য  "জিনা-ইতিবেন, এ রোমান্স রিটোল্ড" কবিতাটি রচনা করেছেন নবীনা দাস। এটি এই আও কিংবদন্তিটির ওপর ভিত্তি করে রচিত। এই কবিতায়, কবি দুইজন অবিস্মরণীয় প্রেমিক জিনা-ইতিবেনের গল্প বলেছেন যারা তাদের প্রতিটি পরিস্থিতি প্রতিকূল থাকা সত্ত্বেও প্রেমে থেকে যায় এবং সত্যিকারের ভালবাসার সর্বোত্তম উদাহরণ হয়ে ওঠে। এই লোককথাটি নাগাল্যান্ড জুড়ে স্কুলে পড়ানো হয়।   জিনা এবং ইতিবেন সৌধ  মোপুংচুকেটের ইকোলজি উদ্যানে এই দুই প্রেমিকের জন্য আলাদা আলাদা স্মৃতিসৌধ তৈরি করা হয়েছে এবং এছাড়াও আলাদা ভাস্কর্য দিয়ে তাদের স্মরণ করা হয়েছে।   আরও দেখুন  নাগা লোককাহিনি   তথ্যসূত্র   বিষয়শ্রেণী:জাতিগোষ্ঠী অনুযায়ী লোককাহিনি
শামীম রেজা রুবেল হত্যাকাণ্ড হচ্ছে বাংলাদেশের  বেসরকারি বিশ্ববিদ্যালয়ের শিক্ষার্থী হত্যাকাণ্ড যা পুলিশ হেফাজতে হয়েছিল এবং বাংলাদেশে একটি যুগান্তকারী আইনি মামলা তৈরি করেছে।   ইতিহাস    ঘটনা  শামীম রেজা রুবেল বাংলাদেশের বেসরকারী বিশ্ববিদ্যালয় , ইন্ডিপেন্ডেন্ট ইউনিভার্সিটির বিবিএ শিক্ষার্থী ছিলেন। ২৩ শে জুলাই ১৯৯৮ এ তাকে সিদ্ধেশ্বরীর বাড়ি থেকে বাংলাদেশ পুলিশের গোয়েন্দা শাখার ছদ্মবেশী সদস্যরা ধরে নিয়ে যায় যারা তত্ক্ষণাত তাকে মারধর শুরু করে এবং তার বিরুদ্ধে অবৈধ অস্ত্র রয়েছে বলে অভিযোগ করেছিল। তাকে মিন্টু রোডের গোয়েন্দা শাখার কার্যালয়ে নিয়ে যাওয়া হয়। তাকে হেফাজতে নির্যাতন করা হয়েছিল এবং তাকে অবৈধ অস্ত্র রয়েছে তা স্বীকার করতে বাধ্য করা হয়েছিল। অস্ত্র উদ্ধার করতে তারা তাকে তার বাড়িতে ফিরিয়ে নিয়ে যায় তবে কিছুই পায়নি। রুবেল স্বীকার করেছেন যে তিনি নির্যাতন বন্ধ করার স্বর্থে অস্ত্রের কথা স্বীকার করেছেন। তাকে মারধর করা অব্যাহত ছিল এবং তার আর্তনাদ পাড়ায় শোনা গেল। তাকে আবার গোয়েন্দা শাখায় নিয়ে যাওয়া হয় এবং সেখানেই তিনি হেফাজতে মারা যান। তার ময়নাতদন্তের রিপোর্টে বলা হয়েছে যে মারাত্মক মারধরের ফলে রক্তক্ষরণ এবং শক থেকে তার মৃত্যু হয়েছে।   মামলা  ১৯৯৯ সালে মানবাধিকার সংগঠনগুলি যেগুলি বাংলাদেশ পুলিশেরকে নির্বিচারে লোকদের গ্রেপ্তার এবং তাদের হেফাজতে নির্যাতন করার ক্ষমতাকে চ্যালেঞ্জ করে। ২০০৩ সালের ৩ এপ্রিল বাংলাদেশ হাই কোর্ট একটি রায় জারি করে যেটি সন্দেহের ভিত্তিতে বিশেষ ক্ষমতা আইনের অধীনে লোকজনকে আটকে রাখার জন্য সরকারের ক্ষমতা বন্ধ করে দেয়। বাংলাদেশ জাতীয়তাবাদী দল নেতৃত্বাধীন সরকার সুপ্রিম কোর্টের আপিল বিভাগে আবেদন করেছিল। ২৪ মে ২০১৬-তে বাংলাদেশের সুপ্রিম কোর্ট হাইকোর্টের রায়টিকে কিছু সংশোধন করে সমর্থন করে এবং সন্দেহের আটকায় সরকারের ক্ষমতা উল্লেখযোগ্যভাবে হ্রাস করে।  রুবেলের বাবা আবদুর রব মিয়া বাদী হয়ে রুবেলের প্রতিবেশী মুকুলি বেগমসহ ১৪ জনের বিরুদ্ধে মামলা করেছেন। অপর আসামি হলেন গোয়েন্দা শাখার সহকারী কমিশনার আকরাম হুসেন, যিনি রুবেলকে গ্রেপ্তারকারী দলের নেতৃত্ব দিয়েছিলেন। ২০০৩ সালের জুনে আদালত ১৩ জন আসামিকে কারাগারে এবং মুকুলি বেগমকে এক বছরের কারাদন্ডে দণ্ডিত করে। বাংলাদেশ হাই কোর্ট ৫ মে ২০১১ তারিখে পুলিশ অফিসার হায়াতুল ইসলাম ঠাকুরকে বাদ দিয়ে দোষী সাব্যস্ত হওয়া ১২ জনের মধ্যে ১১ জনকে খালাস দিয়েছে। আকরাম হুসেনকে ডিফেন্ড করেছিলেন সেরাজুল হক। সেরাজুল হক মারা যাওয়ার পরে হুসেনকে সেরাজুল হকের পুত্রের পক্ষ থেকে আইনি লড়াই চালানো হয়েছৈ।  যিনি বর্তমান আইনমন্ত্রী আনিসুল হক ছিলেন। ৩১ আগস্ট ২০১৫ -তে বাংলাদেশের সুপ্রিম কোর্ট আকরামকে আত্মসমর্পণ করতে বলে এবং বাংলাদেশ হাইকোর্টের রায়ের বিরুদ্ধে সরকারকে আপিল করার অনুমতি দেয়। এই রায় রায়ের বিরুদ্ধে সরকার একটি আবেদন পূরণ করার পরে প্রকাশ পায়।   তথ্যসূত্র   বিষয়শ্রেণী:১৯৯৮-এ বাংলাদেশ বিষয়শ্রেণী:বাংলাদেশে খুন বিষয়শ্রেণী:বাংলাদেশে পুলিশ হেফাজতে মৃত্যু বিষয়শ্রেণী:বাংলাদেশে পুলিশি নৃশংসতা বিষয়শ্রেণী:বাংলাদেশে হত্যাকাণ্ড বিষয়শ্রেণী:১৯৯৮-এ বাংলাদেশে খুন
টিএমএসএস মেডিকেল কলেজ বা সংক্ষেপে টিএমসি, একটি বেসরকারি মেডিকেল কলেজ, যা বাংলাদেশের বগুড়া জেলায় অবস্থিত। এটি ২০০৮ সালে বেসরকারি সংস্থা টিএমএসএস-এর নির্বাহী পরিচালক হোসেনে-আরা বেগমের উদ্যোগে প্রতিষ্ঠিত হয়।   অবস্থান  টিএমএসএস মেডিকেল কলেজ বগুড়া শহর থেকে প্রায় ৬ কিলোমিটার উত্তরে ঢাকা-রংপুর মহাসড়কের পাশে অবস্থিত। ক্যাম্পাসটি ৯ একর জায়গার ওপর বিস্তৃত এবং করতোয়া নদীর পাশে অবস্থিত। শিক্ষার্থীদের জন্য পাঁচটি আবাসিক হোস্টেল রয়েছে, যেখানে দেশি ও বিদেশি শিক্ষার্থীরা একসঙ্গে বসবাস করেন।  একাডেমিক কার্যক্রম এমবিবিএস কোর্স, বিডিএস কোর্স, পোস্ট গ্র্যাজুয়েশন কোর্স, এনাটমি, প্যাথলজি, শিশু, চক্ষু, ইএনটি বিভাগসহ আরও পাঁচটি বিষয়ে পোস্ট গ্র্যাজুয়েশন কোর্স চালু হয়েছে। কলেজে বর্তমানে ২৭০ জন শিক্ষক রয়েছেন, যারা বিভিন্ন বিষয়ে পাঠদান করছেন। স্টুডেন্ট উইক উপলক্ষে বিভিন্ন ক্রীড়া ও সাংস্কৃতিক অনুষ্ঠানের আয়োজন করা হয়। কলেজে নাচ, গান, অভিনয়ের প্রশিক্ষণের জন্য শিক্ষক রয়েছেন।  মেডিকেল স্কিল সেন্টার ও স্কিল ল্যাবরেটরি চালু রয়েছে, যেখানে শিক্ষার্থীরা হাতে-কলমে প্রশিক্ষণ গ্রহণ করতে পারেন। কলেজের টু-ইন হোস্টেলে দেশি ও বিদেশি শিক্ষার্থীদের জন্য পৃথক আবাসন ব্যবস্থা রয়েছে।  হাসপাতাল সুবিধা টিএমএসএস মেডিকেল কলেজের শিক্ষার্থীদের ব্যবহারিক প্রশিক্ষণের জন্য ক্যাম্পাসের মধ্যে দুইটি প্রধান হাসপাতাল রয়েছে। রফাতুল্লাহ কমিউনিটি হাসপাতাল - ১,০০০ শয্যাবিশিষ্ট হাসপাতাল, যেখানে সাধারণ চিকিৎসা সেবা প্রদান করা হয়। ক্যানসার হাসপাতাল - ২৫০ শয্যার হাসপাতাল, যেখানে ক্যানসার রোগীদের বিশেষায়িত চিকিৎসা দেওয়া হয়।  তথ্যসূত্র  বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:বগুড়া জেলার শিক্ষাপ্রতিষ্ঠান
কঙ্গোয় টিনটিন () হচ্ছে দুঃসাহসী টিন‌টিন সিরিজের দ্বিতীয় বই। সোভিয়েত রাশিয়াতে সফল অভিযানের পর এই পর্বে তরুণ সাংবাদিক টিনটিনকে আফ্রিকায় বেলজিয়াম শাসিত উপনিবেশ কঙ্গোর উদ্দেশ্যে যাত্রা করতে দেখা যায়।   তথ্যসূত্র    বহিঃসংযোগ   Tintin in the Congo Official Website  Tintin in the Congo at Tintinologist.org  বিষয়শ্রেণী:১৯৩১-এর বই বিষয়শ্রেণী:টিনটিনের বই বিষয়শ্রেণী:টিনটিন বিষয়শ্রেণী:কমিক বই বিষয়শ্রেণী:১৯৩০-এর দশকের উপন্যাস বিষয়শ্রেণী:১৯৩১-এর গ্রাফিক উপন্যাস বিষয়শ্রেণী:উপন্যাসে বেলজিয়ান কঙ্গো বিষয়শ্রেণী:সাহিত্য প্রথম সিরিয়াল আকারে প্রকাশিত বিষয়শ্রেণী:বেলজিয়ামে বর্ণবাদ বিষয়শ্রেণী:ল্য প্যতি ভাঁতিয়েমে মূলত প্রকাশিত কাজ বিষয়শ্রেণী:ফরাসি ভাষায় সাহিত্য
কামাল কাদীর ( জন্ম: ৪ মার্চ ১৯৭১)গরিব মানুষের কাছে বিকাশ যেন তাদের জীবনেরই অংশ: কামাল কাদীর, চ্যানেল আই অনলাইন, ২ ফেব্রুয়ারি ২০২১ একজন বাংলাদেশী-মার্কিন শিল্পোদ্যোক্তা। তিনি পরিচিত বাংলাদেশে প্রথম ই কমার্স প্রতিষ্ঠান সেলবাজার এবং মোবাইল ব্যাংকিং সেবা বিকাশ এর প্রতিষ্ঠাতা হিসাবে। ২০০৯ সালে টেড তাকে টেড ফেলো হিসাবে মনোনীত করে এবং ওয়ার্ল্ড ইকোনমিক ফোরাম তাকে ইয়ং গ্লোবাল লিডার হিসাবে ঘোষণা করে।  জন্ম ও শিক্ষা জীবন কামাল কাদীরের জন্ম ১৯৭১ সালের ৪ মার্চ যশোরে। বাবা যশোরের আইনজীবী ছিলেন। দশ ভাইবোনের মধ্যে কামাল কাদীর সবার ছোট। ১৯৭১ সালে মার্চে যুদ্ধ শুরু হলে পুরো পরিবার গ্রামের বাড়ি নড়াইলে চলে যায়। দেশ স্বাধীন হলে আবার যশোরে ফিরে আসে। যুদ্ধে বাড়ি লুটপাট হওয়ায় নতুন করে জীবন শুরু করতে হয়। ১৯৭২ সালের জুলাই মাসে বাবা দুর্ঘটনায় মারা গেলে পুরো পরিবারে বড় ধাক্কা লাগে। এরপর মা দশ ভাইবোনকে মানুষ করেছেন। মাধ্যমিক পাস করার পরে কামাল কাদীর বৃত্তি নিয়ে পড়তে চলে যান যুক্তরাষ্ট্রে।আর্থিক সেবার বড় বিকাশ, প্রথম আলো, ৫ নভেম্বর ২০১৮ তিনি ওবেরলিন কলেজ থেকে বিএ এবং  এমআইটি স্লোন স্কুল অব ম্যানেজমেন্ট এমবিএ করেন।  কর্ম জীবন কামাল কাদীর ইনসাইট ভেঞ্চার পার্টনারসে শিক্ষানবিস হিসাবে কাজ করেছেন, এটি অসিডেন্টার পেট্রোলিয়াম এর বাংলাদেশে ব্যবসা উন্নয়ন সংক্রান্ত কাজ করত এবং তিনি নিউইয়র্ক সিটি চেম্বার অফ কমার্সের হয়ে কাজ করেছেন।  বাংলাদেশে ই কমার্সের সাথে তিনি সেলবাজার.কম দিয়ে পরিচিত করান। ৪০ লাখ গ্রাহক হওয়ার পর এটি টেলিনর কোম্পানির গ্রামীণফোন কর্তৃক অধিগ্রহণ করা হয়। পরবর্তীতে এটি এখানেই.কম নামে পরিবর্তিত হয়।   বর্তমানে কাদীর বিকাশ, মোবাইল ফোন ভিত্তিক অর্থ আদান প্রদানের একটি সার্ভিস এর প্রধান হিসাবে কাজ করছেন। বিকাশ-এর এখন ৮২ মিলিয়নের বেশি নিবন্ধিত ব্যবহারকারী রয়েছে।     তিনি ওপেন ওয়ার্ল্ড ইনিশিয়েটিভ এর প্রতিষ্ঠাতা সদস্য। তিনি আনোয়ারুল কাদির ফাউন্ডেশনের সাথেও যুক্ত যেটি কিনা উন্নয়নশীল দেশগুলোতে উদ্ভাবন নিয়ে কাজ করে থাকে।  পুরস্কার ২০০৫ঃ এমআইটি আইডিয়াস এওয়ার্ড ২০০৭ঃ "Applying Technology to Benefit Humanity" এর জন্য টেক এওয়ার্ড   ২০০৮ঃ  "Best Use of Mobile for Social & Economic Development" এর জন্য জিএসএম এসোসিয়েশন কর্তৃক গ্লোবাল মোবাইল এওয়ার্ড। টেলিকম এশিয়ার  "Asian Innovation of the Year" এওয়ার্ড "Best E-Content for Development" এর জন্য ভারতের মন্থন পুরস্কার ২০০৯ঃ ওয়ার্ল্ড ইকোনমিক ফোরাম ইয়ং গ্লোবাল লিডার ২০১৫ঃ স্কাহাব ফাউন্ডেশনের ২০১৫ সালের সামাজিক উদ্যোক্তা পুরস্কার  ২০১৬ঃ ওবেরলিন এলামনাই এওয়ার্ড ২০২১: আইসিটি বিজনেস পারসন অব দ্য ইয়ার  ২০২১: বেস্ট ই-ক্যাশ/মানি অ্যান্ড সিএসআর অ্যাওয়ার্ড  ২০২৩: লাইফটাইম অ্যাচিভমেন্ট অ্যাওয়ার্ড - আইসিটি মন্ত্রণালয় ২০২২  ২০২৩: গ্লোবাল হাই-ইমপ্যাক্ট  লিডার্স ইন ফাইন্যান্স - 2023 Class of its Finance Leaders Fellows  ২০২৩: এন্ট্রাপ্রেনিউর অব দ্য ইয়ার - বাংলাদেশ সি-স্যুট অ্যাওয়ার্ড ২০২৩   তথ্যসূত্র  আরও দেখুন বিকাশ  গ্রামীণফোন  বহিঃসংযোগ  Kamal Quadir at Crunchbase  Anuwarul Quadir Foundation  Livemint.com article  বিষয়শ্রেণী:বাংলাদেশী বংশোদ্ভূত মার্কিন ব্যক্তি বিষয়শ্রেণী:জীবিত ব্যক্তি বিষয়শ্রেণী:বাঙালি ব্যক্তিত্ব বিষয়শ্রেণী:মহান ব্যক্তিত্ব বিষয়শ্রেণী:মোবাইল টেলিযোগাযোগ বিষয়শ্রেণী:২১শ শতাব্দীর বাঙালি
This is a template for indicating your online status with a image on your userpage. See the top right of this page for an example. There are multiple ways to change your status:  Edit your userpage, the template's |status= can be edited directly.  Click the icon and edit |status=.  Import the User:Cj005257/scripts/useronline.js/Version2.js script   Usage  Place  anywhere on your user page to produce the icon. This template & icon are based on . See that template's page for a more intricate syntax definition.   Syntax  {{Useronline | status       = online / offline / huggle | icon_nr      = the icon number determines the offset of the topicon (the rightmost one is zero) | extra_offset = an additional offset that you can use to force or adapt (in case you have non-20px wide elements in your topicon row) }}  Note: If you omit the |status= parameter, the template will default to looking in a user subpage. This will be located at Special:Mypage/Status. This is useful for the User:Cj005257/scripts/useronline.js/Version2.js script.   Clicking the Image  If you click the picture, you are automatically taken to the edit page so you may edit the |status= parameter.   Javascript Editor  There is a জাভাস্ক্রিপ্ট import available which adds links to edit a userspace sub-page underneath the "Donate to Wikipedia" link and to the left of the 'Your userpage' link at the top.  To add this, go to your common.js page and add the following: importScript('ব্যবহারকারী:Cj005257/scripts/ব্যবহারকারী অনলাইন.js/Version2.js');  Clear your browser's cache, then "Online", "Offline" and "Huggle" links will appear underneath the "Donate to Wikipedia" link and to the left of the 'Your userpage' link at the top.   Example Usage  {{ব্যবহারকারী অনলাইন|status = online|icon_nr = 3| extra_offset = 10}} {{ব্যবহারকারী অনলাইন|status = offline|icon_nr = 3| extra_offset = 10}} {{ব্যবহারকারী অনলাইন|status = huggle|icon_nr = 3| extra_offset = 10}}   See Also
কোয়াকার পিস অ্যান্ড সোশ্যাল উইটনেস (কিউপিএসডব্লিউ), যা আগে ফ্রেন্ডস সার্ভিস কাউন্সিল নামে পরিচিত এবং তারপর কোয়াকার পিস অ্যান্ড সার্ভিস নামে পরিচিত হয়, হলো ব্রিটেনের রিলিজিয়াস সোসাইটি অভ ফ্রেন্ডস-এর বার্ষিক সমাবেশের কেন্দ্রীয় সংস্থাগুলোর মধ্যে একটি - ব্রিটেনের কোয়াকারদের জাতীয় পরিষদ। এটি ব্রিটিশ কোয়াকারদের সাম্য, ন্যায়বিচার, শান্তি, সরলতা এবং সত্যের সাক্ষ্য প্রচারের জন্য কাজ করে থাকে। এটি ক্ষুদ্র স্থানীয়র পাশাপাশি  বৃহৎ আন্তর্জাতিক চাপ-প্রয়োগকারী দল হিসাবে কাজ করে।   ১৯৪৭ সালে তৎকালীন ফ্রেন্ডস সার্ভিস কাউন্সিল কোয়াকারদের পক্ষে আমেরিকান ফ্রেন্ডস সার্ভিস কমিটির সাথে যৌথভাবে নোবেল শান্তি পুরস্কার লাভ করে।   ইতিহাস  কিউপিএসডব্লিউ সংগঠনটির সূচনা হয় ফ্রেন্ডস ফরেন মিশন অ্যাসোসিয়েশন (১৮৬৮-১৯২৭) নামক প্রতিষ্ঠানের অধীনে মিশনারি কাজের মধ্যমে। মিশনারী কাজের অবসানান্তে মিশনগুলোর পরিসমাপ্তিতে মিশন অ্যাসোসিয়েশনটি কাউন্সিল ফর ইন্টারন্যাশনাল সার্ভিস (১৯১৯-১৯২৭) -এর সাথে একীভূত হয়ে ফ্রেন্ডস সার্ভিস কাউন্সিল (১৯২৭-১৯৭৮) গঠন করে। পরবর্তীতে এটির নামকরণ করা হয় কোয়াকার পিস অ্যান্ড সার্ভিস (১৯৭৯–২০০০), যা ২০০১ সাল থেকে কোয়াকার পিস অ্যান্ড সোশ্যাল উইটনেস নামে সেবা দিয়ে যাচ্ছে।   আরও দেখুন   শান্তিতে নোবেল বিজয়ীদের তালিকা;  নোবেল পুরস্কার বিজয়ী সংগঠনসমূহের তালিকা।   তথ্যসূত্র     বহিঃসংযোগ  QPSW website  Quaker United Nations Office Mundus – Archives of QPSW  বিষয়শ্রেণী:১৯২৭-এ যুক্তরাজ্যে প্রতিষ্ঠিত বিষয়শ্রেণী:নোবেল শান্তি পুরস্কার বিজয়ী
কেন্তা তান্নো (, ; জন্ম: ৩০ আগস্ট ১৯৮৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালের হয়ে গোলরক্ষক হিসেবে খেলেন।  প্রারম্ভিক জীবন কেন্তা তান্নো ১৯৮৬ সালের ৩০শে আগস্ট তারিখে জাপানের মিয়াগিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:জাপানি ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:কাওয়াসাকি ফ্রোন্তালের খেলোয়াড় বিষয়শ্রেণী:পুরুষ ফুটবল গোলরক্ষক